Prema podatcima HZJZ-a u gradu Zagrebu je tijekom posljednja 24 sata novooboljelo 206 osoba. U bolnicama su od ove bolesti preminule 2 osobe.
Tijekom posljednja 24 sata u Službi za kliničku mikrobiologiju NZJZ „Dr. Andrija Štampar“ provedeno je 127 PCR testiranja na SARS-Cov-2, a 66 je nalaza bilo pozitivno.
Djelatnici Službe za epidemiologiju tijekom posljednja 24 sata kontaktirali su 15 novooboljelih osoba.
U domovima za starije i nemoćne osobe i drugim ustanovama socijalne skrbi na području grada Zagreba u posljednja 24 sata novooboljela su 2 korisnika i 2 djelatnika.
16. kolovoza 2022. godine na cijepnim mjestima Grada Zagreba cijepljeno je 7 osoba, od kojih 2 prvom, a 3 booster dozom.